Evaluare – Operații cu numere naturale
Disciplina: Matematică        Clasa: a 5-a
Nume elev: ____________________        Data: ____________
1. a) Scrie cu cifre arabe numărul „trei sute cinci mii patruzeci”.
b) Rotunjește la mii numărul obținut la punctul a).

2. Dacă 4 caiete costă 28 de lei, cât costă 9 caiete de același fel? Scrie rezolvarea completă.

3. Scrie numai rezultatele.
a) Restul împărțirii numărului 2 005 la 4 este egal cu ... .
b) Numărul mai mare cu 12 decât diferența numerelor 90 și 35 este ... .

4. Stabilește dacă afirmația „Rezultatul calculului 5⁸ : 5⁵ · 5 este egal cu 125.” este adevărată sau falsă. Justifică răspunsul, folosind regulile de calcul cu puteri.

5. Determină suma numerelor naturale care dau câtul 12 la împărțirea prin 4. Scrie rezolvarea completă.

6. Ana și Mihai au împreună 40 de lei. Dacă Ana i-ar da lui Mihai 6 lei, atunci cei doi copii ar avea sume de bani egale. Câți lei are fiecare copil? Scrie rezolvarea completă.

7. Calculează, respectând ordinea efectuării operațiilor:
[120 − (3⁴ − 7²) · 3] : 4 + 2³.

8. Se consideră numerele naturale a = 37 · 60 + 37 · 4 − 37 · 26 − 37 și b = (2⁵)² : 2⁹.
a) Arată că a = 37².
b) Arată că suma numerelor a și b nu este pătratul unui număr natural.

